
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

VIRĖJO PAREIGYBĖS APRAŠYMAS

I SKYRIUS

PAREIGYBĖ

1. Specialiųjų socialinės globos namų „Tremtinių namai“ (toliau vadinama – globos namai) virėjas yra specialistas.

2. Pareigybės lygis – B. 

3. Virėjo pareigybė reikalinga gaminti ir tiekti maistą globos namų paslaugų gavėjams pagal patvirtintus valgiaraščius, laikantis maisto saugos, kokybės ir higienos normų reikalavimus bei palaikyti tvarką ir švarą maisto gaminimo patalpose.

4. Virėjas tiesiogiai pavaldus maitinimo padalinio vadovui – dietistui ir pagal funkcijas pavaldus vyresniajam virėjui. Virėją priima ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti aukštesnįjį arba specialųjį vidurinį išsilavinimą ir virėjo kvalifikaciją;
5.2. išmanyti maisto higienos reikalavimus, maisto paruošimo bei dietinių patiekalų ruošimo technologijas, patiekalų kokybės vertinimo principus, Geros higienos praktikos taisykles bei RVASVT sistemos principus;
5.3. žinoti, kaip mažinti maisto nuostolius ir išsaugoti maistines medžiagas šiluminio apdorojimo metu;
5.4. žinoti įstaigos įrenginių, gamybinio inventoriaus, įrankių, matavimo prietaisų, indų ir taros paskirtį, jų priežiūros bei naudojimosi taisykles;
5.5. išmanyti įvairių maisto gaminimo įrenginių racionalaus ir saugaus darbo režimus;
5.6. žinoti šiluminio maisto produktų apdorojimo (virimo, kepimo, šutinimo) trukmę ir temperatūrą;
5.7. gebėti gaminti patiekalus griežtai pagal valgiaraštyje nurodytas išeigas ir receptūras;
5.8. žinoti pusgaminių ir paruoštos produkcijos laikymo bei realizavimo sąlygas;
5.9. išmanyti darbuotojų saugos ir sveikatos, priešgaisrinės saugos, elektrosaugos bei higienos reikalavimus;
5.10. gebėti bendrauti su paslaugų gavėjais ir kolegomis, dirbti komandoje;
5.11. būti susipažinus su maisto tvarkymą reglamentuojančiais teisės aktais, globos namų nuostatais, vidaus darbo tvarkos taisyklėmis bei šiuo pareigybės aprašymu;
5.12. turėti galiojančią privalomojo sveikatos patikrinimo medicininę knygelę ir būti išklausęs privalomą higienos įgūdžių mokymo programą.

III SKYRIUS

ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:

6.1. priima iš vyresniojo virėjo maisto produktus pagal patvirtintą valgiaraštį ir produktų išdavimo dokumentus;
6.2. gamina patiekalus pagal maitinimo padalinio vadovo–dietisto parengtą ir patvirtintą valgiaraštį, griežtai laikydamasis patiekalų receptūrų  ir jų ruošimo technologijų;

6.3. užtikrina higienos reikalavimų laikymąsi maisto gaminimo ir laikymo vietose, palaiko švarą ir tvarką, patiekalus gamina tik tam skirtuose vietose;
6.4. gamybinį inventorių naudoja tik pagal paskirtį;
6.5. pateikia paslaugų gavėjams patiekalus pagal patiekalų išeigoje nurodytas normas, laikydamasis temperatūrinių normatyvų;

6.6. užtikrina, kad paslaugų gavėjams maistas būtų estetiškai patiektas;

6.7. dirba pagal Geros higienos praktikos taisykles, pildo numatytus savikontrolės dokumentus;

6.8. laiku profilaktiškai tikrinasi sveikatą;
6.9. laikosi darbo aprangos reikalavimų;
6.10. pagal kompetenciją teikia maitinimo  padalinio vadovui – dietistui ir vyresniajam virėjui siūlymus dėl globos namų paslaugos gavėjų maitinimo paslaugų kokybės gerinimo;
6.11. esant tarnybiniam būtinumui, savo kompetencijos ribose pavaduoja kitus globos namų darbuotojus;

6.12. vykdo kitus vienkartinio pobūdžio  maitinimo padalinio vadovo – dietisto, vyesniojo virėjo pavedimus;
6.13. atsako už pareigoms atlikti skirtą inventorių ir priemones, jas naudoja taupiai, racionaliai ir pagal paskirtį;
6.14. laikosi darbo saugos, priešgaisrinės saugos reikalavimų;
6.15. tobulina kvalifikaciją pagal galiojančius reikalavimus;
6.16.  nedelsdamas informuoja maitinimo padalinio vadovą – dietistą, vyresnįjį virėją ar įstaigos vadovybę apie netinkamos kokybės produktus, įrangos gedimus ar iškilusius konfliktus;
6.17. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi.

